CELEX: 32013R1231
Language: et
Date: 2013-11-28 00:00:00
Title: Komisjoni rakendusmäärus (EL) nr 1231/2013, 28. november 2013 , teatavate kaupade klassifitseerimise kohta kombineeritud nomenklatuuris

3.12.2013   
            
            
               ET
            
            
               Euroopa Liidu Teataja
            
            
               L 322/13
            
         KOMISJONI RAKENDUSMÄÄRUS (EL) nr 1231/2013,
   28. november 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. november 2013
      
         
            Komisjoni nimel presidendi eest
         
         
            komisjoni liige
         
         Dacian CIOLOȘ
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Destillaadi aromaatne ekstrakt, töödeldud, (TDAE), millel on järgmised füüsikalis-keemilised omadused:
                  
                              —
                           
                           
                              aromaatsete koostisosade sisaldus on 74,2–75 massiprotsenti, nagu on määratud kromatograafiakolonni meetodiga, mis on kirjeldatud kombineeritud nomenklatuuri selgitavate märkuste grupi 27 A lisas;
                           
                        
                              —
                           
                           
                              tihedus temperatuuril 15 °C 0,9521–0,9590 g/cm3;
                           
                        
                              —
                           
                           
                              kuni 4 mahuprotsenti destilleerub temperatuuril kuni 300 °C, nagu on määratud ASTM D 86-67 meetodiga (EN ISO 3405).
                           
                        TDAE on määrdeainete rafineerimisel vaakumdestillatsiooni jääkidest saadav ekstrakt.
                  Aromaatsed koostisosad tekivad määrdeõlide alustoorme ja vahade rafineerimise kõrvalsaadusena.
                  Toodet kasutatakse plastifikaatorina vulkaniseerimata kummisegudes, mis on toormeks rehvide ja muude vulkaniseeritud kummitoodete valmistamisel.
               
               
                  2707 99 99
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 2707, 2707 99 ja 2707 99 99 sõnastusega.
                  Kuna toode ei ole saadud otse toornaftaõlide või bituumenainetest saadud toorõlide destilleerimise või rafineerimise teel ning aromaatsete koostisosade mass ületab tootes mittearomaatsete koostisosade massi, ei või toodet klassifitseerida rubriiki 2710 kui naftaõli ja bituminoossetest mineraalidest saadud õli, v.a toorõlid, ega mujal nimetamata preparaadiks, mis sisaldab põhikomponendina vähemalt 70 massiprotsenti naftaõlisid või bituminoossetest mineraalidest saadud õlisid, ega õlijäätmeteks (vt grupi 27 märkus 2).
                  Kuna toode ei ole saadud otse naftast, naftaõlidest ega bituminoossetest mineraalidest saadud õlidest ning kuna aromaatsete koostisosade sisaldus tootes on alla 80 %, ei või toodet klassifitseerida naftakoksi, naftabituumeni jm nendest saadud tootmisjäägina rubriiki 2713 (vt ka kombineeritud nomenklatuuri selgitavad märkused, alamrubriigid 2713 90 10 ja 2713 90 90).
                  Toode on aromaatne ekstrakt, mis saadakse määrdeainete rafineerimisel vaakumdestillatsiooni jääkidest. Aromaatsete koostisosade sisalduse järgi kuulub toode kategooriasse, mis hõlmab õlisid ja samalaadseid tooteid, milles aromaatsete koostisosade mass ületab mittearomaatsete koostisosade massi (vt ka kombineeritud nomenklatuuri selgitavad märkused, alamrubriigid 2707 99 91 ja 2707 99 99, punkt 2).
                  Seega tuleb toode klassifitseerida CN-koodi 2707 99 99 alla.